laion/Wikipedia-Exotic huggingface dataset:
השתגע העולם

"השתגע העולם" הוא סינגל של הפזמונאי הישראלי אליה רוסיליו שהוקלט על ידי הזמר הישראלי עומר אדם. השיר יצא לאור ב-6 באפריל 2020, כסינגל הראשון מתוך אלבום הבכורה של רוסיליו, "המחברת של אליה", על ידי חברת התקליטים NMC. השיר נכתב על ידי אליה רוסיליו, הולחן על ידי רוסיליו ורובי פאייר והופק גם כן על ידי רוסיליו. השיר בסגנון הפופ אשר משלב בתוכו את הסגנון הים-תיכוני. זהו שיתוף הפעולה השני של רוסיליו אדם, לאחר שכתב רוסיליו יחד עם סתיו בגר את הלהיט שני משוגעים. הווידאו קליפ המלא שיצא עבור השיר, הועלה לערוץ היוטיוב של עומר אדם ב-6 באפריל 2020, בסמוך לצאתו של הסינגל. בקליפ ניתן לראות את אדם ורוסיליו באולפן הקלטות. מבקר המוזיקה יוסי חרסונסקי סקר את השיר בחיוב תוך שהעניק לו ארבעה כוכבי זהב מתוך חמישה. דודי פטימר סקר את השיר באתר "מעריב" תוך שכתב: ”לטעמי, השיר מעביר גם מעין ביקורת חברתית ומשתמש ברומנטיקה ביחסים של בינו לבינה כדי להביע מחאה על דור האינסטנט, דור שאינו מעריך את הדברים הקטנים ורוצה הכל כאן ועכשיו. עם זאת, יוצר השיר, מנסה לזרום עם החיים והדור ופשוט לשרוד.” סרטון השיר "השתגע העולם" באתר יוטיוב דודי פטימר, ‏"השתגע העולם": עומר אדם חזר למי שיצר עבורו את "שני משוגעים", באתר מעריב אונליין, 6 באפריל 2020 המחברת של אליה עם עומר אדם - השתגע העולם, סרטון באתר יוטיוב (אורך: 3:42) השתגע העולם - יוסמיוסיק המחברת של אליה עם עומר אדם, השתגע העולם, באתר יוסמיוסיק, ‏2020-04-06
אניס מנסור

אניס מנסור (בערבית: أنيس منصور; תעתיק מדויק: אניס מנצור;‏ 18 באוגוסט 1924 – 21 באוקטובר 2011) היה סופר, עיתונאי ופילוסוף מצרי, שהתפרסם בזכות כתיבתו הפילוסופית בכל כתביו ובסגנון כתיבה מודרני. מנסור נולד באל-מנסורה ב-18 באוגוסט 1924. הוא השלים תואר ראשון בפילוסופיה באוניברסיטת קהיר בשנת 1947 והחל את הקריירה העיתונאית שלו. הוא הצטרף לצוות העיתון "אל-אסאס", ובהמשך הצטרף לעיתונים וכתבי-עת רבים אחרים כמו "רוז אל-יוסף" ו"אל-אהראם". הוא שימש כעורך הראשי של השבועון "אח'ר סאעה" משנת 1970 עד 1976. הוא התמנה לעורך הראשי של השבועון "אוקטובר" בשנת 1976. אניס כתב למעלה מ-170 ספרים בנושאים רבים. חלקם תורגמו לצרפתית, להולנדית ולרוסית. הוא תרגם כ-200 סיפורים קצרים ולמעלה מ-20 מחזות לערבית. הוא אפשר לקוראי הספרות הערביים להכיר את אלברטו מורביה בהיותו הראשון שתרגם את יצירותיו לערבית. ספרו המפורסם ביותר הוא "حول العالم في 200 يوم" ( "מסביב לעולם ב-200 ימים") אשר תיעד את מסעו האמיתי ברחבי העולם בראשית שנות השישים של המאה ה-20. הספר מפרט עובדות ומסורות רבות של הארצות בהן ביקר, כולל הודו, יפן וארצות הברית, וכן את פגישתו עם הדלאי לאמה. בספרה 'גניוס יהיר ועושק' (מרכז שז"ר, 1988) סוקרת ד"ר רבקה ידלין מהאוניברסיטה העברית את כתיבתו האנטישמית, המשתלחת ומלאת השנאה ועיוותי מציאות ושקרים של אניס מנסור על ישראל, יהודים, ציונות וכן הלאה. מנסור הפילוסוף הדגול היה בין השאר יועצו של סאדאת. בין השאר כתב איש אשכולות מזהיר זה כי אילו היהודים היו נטמעים בין הנוצרים הם היו מונעים מהיטלר להרוג כמה מיליונים מביניהם. זהו רק חידוד אחד פרי עטו של מודרניסט מצרי בן ימינו, ודברים אלו, המופיעים בספרה של ידלין בעמ' 122, נכתבו על ידי הסופר הפורה הזה ב-1979, כלומר עוד כשסאדאת היה בחיים והדיו על הסכם ה"שלום" עדיין היה בוהק וטרי. מנסור מת ב-21 באוקטובר 2011 בקהיר בגיל 87. שיחה עם אניס מנסור, יוטיוב, 23 באוקטובר 2014 (בערבית) הסיפור قصة حبّ ("סיפור אהבה") מאת אניס מנסור, קוראת רות בן אבי, יוטיוב (בערבית) רועי שלומי, ניתוח قصة حبّ ("סיפור אהבה"), חלק א', יוטיוב, 15 במרץ 2020 (בעברית) רועי שלומי, ניתוח قصة حبّ ("סיפור אהבה"), חלק ב', יוטיוב, 15 במרץ 2020 (בעברית) قصّة حبّ (סיפור אהבה) - أنيس منصور (אניס מנצור) | بصوت روعي شلومي (בקולו של רועי שלומי), יוטיוב (בעברית) אניס מנצור (1924-2011), דף שער בספרייה הלאומית وفاة الكاتب المصري أنيس منصور عن 87 عاما, الرياض (א-ריאד), ‏22.10.2011 (בערבית) Ahmed Zaki Osman, Politics and culture in the life of Anis Mansour, Egypt Independent, ‏29.10.2011 (באנגלית) Mohamed Al Shinawi, Great Egyptain Writer Anis Mansour dies at 87, Arabs Today, ‏22.10.2011 (באנגלית) Walter de Gruyter, Mansour (Anis, Mohamed) (עמ' 530), Who's Who in the Arab World 2007-2008 (באנגלית) Saad eddin Ibrahim, Domestic developments in Egypt (עמ' 19), The Middle East: Ten Years After Camp David by William B. Quandt ed., ‏1988 (באנגלית) منصور، أنيس, WorldCat (באנגלית) [https://www.worldcat.org/title/hawla-al-alam-fi-200-yawm-al-haiz-ala-jaizah-al-dawliyah/oclc/57144624&referer=brief_results حول العالم في 200 يوم : الحائز على جائزة الدولية / Ḥawla al-ʻālam fī 200 yawm : al-ḥāʼiz ʻalá jāʼizah al-dawlīyah], WorldCat (באנגלית וערבית בתעתיק אנגלי)
שיר כאב

"שיר כאב" הוא שיר שכתב, הלחין וביצע מאיר אריאל, והופיע כסינגל ולאחר מכן באלבומו שירי חג ומועד ונופל. השיר מהווה אנלוגיה בין משולש אהבה לסכסוך הערבי-ישראלי. השיר מתאר משולש אהבה, בו שני גברים, המייצגים את היהודים ואת הערבים, מתחרים על ליבה של אישה, המייצגת את ארץ ישראל, ומושר מנקודת מבטו של הגבר היהודי. בבית הראשון מתאר הדובר כיצד מתפתח קשר בין האישה לבין "צעיר ערבי משכיל", ובבית השני מפרט על חוסר האונים שלו בשל אי יכולתו "להקיף אישה 365 מעלות" (משחק מילים המקשר בין מספר היממות בשנה לבין סך הזוויות במעגל), ובכך למנוע ממנה את החופש לפתח קשר עם הצעיר הערבי. בבית השלישי מתאר הדובר את אופיו של הצעיר הערבי - משכיל "עד קצות הציפורניים", עז מצח, מורה במקצועו וחובב תיאטרון. בבית הרביעי מתוארת דמותה של האישה - תמימה, חובבת תיאטרון אך לא יתר על המידה. בבתים החמישי והשישי מתאר הדובר כיצד התחיל הרומן. האישה הלכה לחוג תיאטרון שעורר אותה, רמיזה להתאהבותה בצעיר הערבי. בתרגיל אימפרוביזציה התבהר לדובר טיב הקשר בין השניים. בבתים השביעי, השמיני והתשיעי מתואר המפגש בין השלושה במרפסת ביתו של הצעיר הערבי. לאחר שתיית קפה וקוניאק, הצעיר הערבי מדבר על גישור באמצעות תיאטרון, מה שמקרב את האישה אליו. הגבר היהודי נבוך מדברי הצעיר הערבי ומנסה להימנע מעימות. בשלב מסוים הוא מבקש לשוב לביתו, אולם הצעיר הערבי מצהיר כי הוא שתוי מכדי לנהוג, ושואל אותו לאן ילך. כאשר היהודי משיב "ירושלים", מגיב הצעיר הערבי ברצינות, ואומר כי ”בסוף כל משפט שאתם אומרים בעברית יושב ערבי עם נרגילה, אפילו אם זה מתחיל בסיביר או בהוליווד עם הבה נגילה”. היהודי עונה לו ביידיש, וטוען כי האישה שופטת בין השניים, וההתנצחות ביניהם ממשיכה בדממה. תוכנו של הפזמון חוזר הוא ארס פואטי, ומתאר כיצד הדובר שר על מנת להפיג את הכאב. השיר נחשב לאחד משיריו הטובים של מאיר אריאל, והוא בין השירים המזוהים איתו. הזמר יזהר אשדות, שבזמן יציאתו של השיר היה עורך צעיר בגלי צה"ל ולימים ביצע את שירו האחרון של אריאל, "למה לא", ציין כי השורה "בסוף כל משפט שאתם אומרים בעברית יושב ערבי עם נרגילה, אפילו אם זה מתחיל בסיביר או בהוליווד עם הבה נגילה" מלווה אותו מאז היום בו שמע אותה לראשונה. במילות השיר נעשה שימוש כדי לתאר את המורכבות של הסכסוך על ידי העיתונות, לדוגמה בהקשר של כדורגלנים ממוצא ערבי. השיר מוזכר בשירו של אהוד בנאי, "בלוז כנעני", כאחד מסמליו של אריאל. מאיר אריאל, שירים, עמ' 10, הוצאת ענבל, 1987. (הספר בקטלוג ULI) סרטון השיר "שיר כאב" באתר יוטיוב מילות השיר "שיר כאב" באתר שירונט לדף השיר, באתר הספרייה הלאומית סנונית ליס, עשרת הגדולים של מאיר אריאל, באתר חדשות 13, 17 ביולי 2009 דודי פטימר, ‏יום הכיפורים, הסמים והטעויות: בחזרה לאלבום הראשון של מאיר אריאל, באתר מעריב אונליין, 20 בינואר 2018 תכתובת שלאחר המוות, באתר mooma צביקה נעים, שיר כאב, באתר ynet, 23 בנובמבר 2011
קולובז'ג (פירושונים)

האם התכוונתם ל... קולובז'ג – עיר בפולין קולובז'ג (אנ') – מחוז בפולין קולובז'ג (אנ') – גמינה בפולין
סטארגרד (פירושונים)

האם התכוונתם ל... סטארגרד – עיר בפולין סטארגרד (אנ') – מחוז בפולין סטארגרד (אנ') – גמינה בפולין
טמבאקונדה

טמבאקונדה (בצרפתית: Tambacounda; בוולופית:‏ Tambaakundaa) היא עיר שנמצאת בנפת טמבאקונדה (אנ') שבמחוז טמבאקונדה (אנ') שבסנגל. העיר נמצאת כ-414 קילומטרים מדקר וכ-31 קילומטרים מהגבול עם גמביה. הטמפרטורה הממוצעת היא 28 מעלות צלזיוס. החודש הכי חם הוא אפריל (34 מעלות צלזיוס). החודש הכי קר הוא יולי (22 מעלות צלזיוס). כמות המשקעים הממוצעת היא 866 מילימטרים בשנה. חודש ספטמבר הוא החודש שיש בו הכי הרבה גשם (308 מ"מ גשם), וחודש פברואר הוא החודש שיש בו הכי פחות גשם (1 מ"מ גשם). העיר נמצאת בסמוך לכבישים N1 ו-N7. בנוסף, שדה התעופה טמבאקונדה (אנ') נמצא בסמוך לעיר. צרפת בונדי (אנ'), צרפת צרפת לה רוש-סור-יון, צרפת מדיה וקבצים בנושא טמבאקונדה בוויקישיתוף אתר האינטרנט הרשמי של טמבאקונדה טמבאקונדה, באתר אנציקלופדיה בריטניקה (באנגלית) Senegal: Regions, Cities, Urban Communes & Urban Agglomerations - Population Statistics, Maps, Charts, Weather and Web Information, www.citypopulation.de Tambacounda, Senegal, www.geonames.org Tambacounda, Mapcarta (באנגלית) Tambacounda, Tambacounda (באנגלית) "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
קאולק

קאולק (בצרפתית: Kaolack; בוולופית:‏ Kawlax) היא עיירה שנמצאת בנפת קאולק (אנ') שבמחוז קאולק (אנ') שבסנגל. העיירה נמצאת כ-150 ק"מ מדקר, על גדתו הימנית של נהר סלום, ולחופו של האוקיינוס האטלנטי. קאולק היא מרכזו של סניף אחד ממסדרי האסלאם, טיג'אני (טיאנאיה), שהמסגד הגדול שלו, אל-עג'ג' איבראם ניאסה, נמצא ממש מחוץ לעיירה. הערכת האוכלוסייה ל-19 בנובמבר 2013 היא 233,708 תושבים. הטמפרטורה הממוצעת היא 27 מעלות צלזיוס. החודש הכי חם הוא מאי (32 מעלות צלזיוס). החודש הכי קר הוא יולי (24 מעלות צלזיוס). כמות המשקעים הממוצעת היא 768 מילימטרים בשנה. חודש אוגוסט הוא החודש שיש בו הכי הרבה גשם (319 מ"מ גשם), וחודש פברואר הוא החודש שיש בו הכי פחות גשם (1 מ"מ גשם). העיירה נמצאת בסמוך לכבישים טרנס-גמביה, דיורבל-קאולק ו-N1. בנוסף, שדה התעופה קאולק (אנ') נמצא בסמוך לעיר. איטליה אאוסטה, איטליה צרפת מריגנק (אנ'), צרפת‏ ארצות הברית ממפיס, טנסי, ארצות הברית מדיה וקבצים בנושא קאולק בוויקישיתוף קאולק, באתר אנציקלופדיה בריטניקה (באנגלית) Senegal: Regions, Cities, Urban Communes & Urban Agglomerations - Population Statistics, Maps, Charts, Weather and Web Information, www.citypopulation.de Kaolack, Sengal, www.geonames.org Kaolack, Mapcarta (באנגלית) Kaolack, Kaolack (באנגלית) "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) "National Commission for Decentralised cooperation". Délégation pour l’Action Extérieure des Collectivités Territoriales (Ministère des Affaires étrangères) (בצרפתית). אורכב מ-המקור ב-2013-10-08. נבדק ב-2013-12-26. ערך זה הוא קצרמר בנושא יישובים באפריקה. אתם מוזמנים לתרום לוויקיפדיה ולהרחיב אותו.
קולדה (עיר בסנגל)

קולדה (בצרפתית: Kolda; בוולופית:‏ Koldaa) היא עיר שנמצאת בנפת קולדה (אנ') שבמחוז קולדה (אנ') שבסנגל. העיר נמצאת כ-325 ק"מ מדקר, 21 ק"מ מצפון לקו המשווה. בנוסף, העיר נמצאת ליד הנהר קאסאמנס (אנ'). הטמפרטורה הממוצעת היא 26 מעלות צלזיוס. החודש הכי חם הוא מאי (32 מעלות צלזיוס). החודש הכי קר הוא יולי (22 מעלות צלזיוס). כמות המשקעים הממוצעת היא 1,276 מילימטרים בשנה. חודש ספטמבר הוא החודש הגשום ביותר (390 מ"מ גשם), וחודש ינואר הוא החודש היבש ביותר (1 מ"מ גשם). העיר נמצאת בסמוך לכבישים קולדה-סאקרת, קולדה-פאטה, קולדה-ולנגרה ו-N6. בנוסף, שדה התעופה קולדה צפון (אנ') נמצא בסמוך לעיר. Papa Nouhine Dieye, Comportements des acteurs et performances de la filière lait périurbain de Kolda (Sénégal), Montpellier, CIHEAM-IAMM, 2003, 60 p. (thèse) ISBN 2853522687 Sylvie Fanchette, Au pays des Peuls de Haute-Casamance : l'intégration territoriale en question, Karthala, Paris, 2011, 393 p. ISBN 9782811105303 MaDieng Guèye, Monographie climatique d’une station synoptique : Kolda (1946-1975), Dakar, Université de Dakar, 1982, 91 p. (mémoire de maîtrise de géographie) מדיה וקבצים בנושא קולדה בוויקישיתוף Senegal: Regions, Cities, Urban Communes & Urban Agglomerations - Population Statistics, Maps, Charts, Weather and Web Information, www.citypopulation.de Kolda, Senegal, www.geonames.org Kolda, Mapcarta (באנגלית) Kolda, Kolda (באנגלית) "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
רוב השעות

רוב השעות הוא סינגל של הפרויקט של עידן רייכל שהוקלט על ידי הזמר הישראלי אילן דמתי. השיר יצא לאור ב-4 ביוני 2009, כסינגל השביעי והאחרון מתוך האלבום "בין קירות ביתי", על ידי חברת התקליטים הליקון. השיר נכתב והולחן על ידי עידן רייכל והופק על ידי רייכל וגלעד שמואלי, בדומה לשאר שירי האלבום. השיר הוא בסגנון מוזיקת עולם, ושירתו של דמתי בשיר מושפעת מעט מן המוזיקה המזרחית הישראלית. בשנת 2018, נכלל השיר בפסקול המופע "Freestyle פסטיגל", בו השתתף רייכל, תוך שביצעו אותו רייכל עצמו, יהונתן מרגי, עומר חזן, ניב סולטן, אורי לייזרוביץ' וסימור דניאל. כמה שנים לאחר צאת האלבום, עלה השיר לרשת הזרמת המדיה ספוטיפיי, תוך שצבר שם למעלה ממיליון השמעות. הווידאו קליפ הנלווה שצולם עבור השיר, בוים על ידי גל קציר ופורסם באתר "וואלה! NEWS" ב-4 ביוני 2009, בסמוך לצאת הסינגל. שנתיים לאחר מכן, עלה הקליפ גם לערוץ היוטיוב הרשמי של רייכל. במונה הצפיות של השיר נכון לאוגוסט 2024 יש כ־12.2 מיליון צפיות. סרטון השיר "רוב השעות" באתר יוטיוב מילות השיר "רוב השעות" באתר שירונט לדף השיר באתר הספרייה הלאומית Rov Ha'Sha'ot (Most of the Hours), נבדק ב-2020-04-11 עידן רייכל - "רוב השעות", באתר וואלה, 4 ביוני 2009 The Idan Raichel Project - הפרויקט של עידן רייכל - רוב השעות, סרטון באתר יוטיוב (אורך: 4:15) רוב השעות, באתר "פזמונט"
יחסי בנגלדש–תאילנד

יחסי בנגלדש–תאילנד הם היחסים הדו-צדדיים שבין הרפובליקה העממית של בנגלדש לבין ממלכת תאילנד. לתאילנד שגרירות בדאקה, אותה פתחה ב-1974, ואילו לבנגלדש שגרירות בבנגקוק, שנפתחה ב-1975. שתי המדינות כוננו ביניהן יחסים דיפלומטיים ב-5 באוקטובר 1972. בשנת 1974 תאילנד פתחה את השגרירות שלה בדאקה ושנה מאוחר יותר בנגלדש פתחה את השגרירות שלה בבנגקוק. ב-29 בינואר 1982 חתמו תאילנד ובנגקוק על הסכם להקמת נציבות משותפת לשיתוף פעולה, שעורכת ועידות אחת לשנה. הנסיכה התאילנדית סירינדהורן ערכה שלושה ביקורים בבנגלדש בפברואר 2010, דצמבר 2011 ומאי 2018. בשנת 2012 שתי המדינות ציינו 40 שנה לייסוד היחסים הדיפלומטיים ביניהן. לכבוד המאורע, ראש ממשלת תאילנד יינגלאק צ'ינוואט ערכה ביקור רשמי בבנגלדש בדצמבר אותה שנה. לאורך השנים ניכר מאמץ לחזק את היחסים הכלכליים בין המדינות, ועלו הצעות מצד בנגלדש שמטרתן להרחיב את השפעתה של תאילנד על הכלכלה שלה. שר האוצר של בנגלדש פארוק חאן אמר ב-2009 כי תאילנד עדיין יכולה להגדיל את תרומתה לכלכלה של בנגלדש. בשנת 2015 הסתכם היקף הסחר בין המדינות בכ-900 מיליון דולר. עיקר הסחורות שבנגלדש ייבאה מתאילנד כללו פלסטיק, מלח, גופרית, ליים, טיח וצמנט; עיקר הסחורות שתאילנד ייבאה מבנגלדש כללו פריטי לבוש וציוד אופטי. מדיה וקבצים בנושא יחסי בנגלדש–תאילנד בוויקישיתוף שגרירות תאילנד בדאקה, בנגלדש שגרירות בנגלדש בבנגקוק, תאילנד בנגלדש-תאילנד, באתר שגרירות בנגלדש בבנגקוק BIMSTEC Newsletter Bangladesh woos Thai investors to invest more in potential sectors, UNB Connect, 17 בדצמבר 2009 Bangladesh imports from Thailand, Trading Economics Thailand imports from Bangladesh, Trading Economics
Run Away

Run Away (בעברית: לרוץ רחוק) הוא שיר שביצעו SunStroke Project (אנ') ו-Olia Tira (אנ') שייצג את מולדובה באירוויזיון 2010 כמו כן, השיר הפך לתופעת אינטרנט בשל היותו חלק ממם. השיר נבחר לייצג את מולדובה באירוויזיון 2010 לאחר שניצח בתחרות הקדם אירוויזיון המולדובית O melodie pentru Europa (אנ') (שיר לאירופה). בחצי הגמר בוצע ראשון ועבר לגמר. בגמר בוצע רביעי והגיע למקום 22. סולו הסקסופון בשיר נחתך מהשיר, הופץ ביוטיוב והפך למם בשם ״Epic Sax Guy". מידע על היצירה "Run Away" באתר מיוזיק בריינז סרטון השיר "Run Away" באתר יוטיוב מאורכב מתוך אתר תחרות האירוויזיון. Eurovision 2010 Semi-final 1 Results, מתוך אתר eurovisionworld.com Eurovision 2010 Results: Voting & Points, מתוך אתר eurovisionworld.com מתוך אתר norwegiancharts.com מתוך אתר sweedishcharts.com Is this guy the Web's new rickroll?, מאורכב מתוך אתר CNN ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
Love Somebody

Love Somebody (בעברית: לאהוב מישהו) הוא סינגל של להקת הפופ רוק האמריקאית מארון 5. השיר יצא לאור ב-14 במאי 2013, כסינגל הרביעי והאחרון מתוך אלבום האולפן הרביעי שלה, Overexposed. את השיר כתבו אדם לוין, נתנאל מוטה, ראיין טדר ונואל זנקנלה, תוך שראיין ונואל שימשו גם כמפיקים שלו. עם יציאתו השיר זכה להצלחה מכובדת במצעדים והפך ללהיט הטופ 10 הרביעי מבין האלבום במצעד הבילבורד הוט 100. בנוסף להצלחתו, השיר זכה לביקורות מעורבות של מבקרי מוזיקה ששיבחו את הרכבו, וקשרו אותו ליצירותיו של קולדפליי, אך מתחו ביקורת על הפקתו ועל שירתו של לוין. בעקבות יציאת האלבום, עקב הורדות דיגיטליות רבות, הגיע השיר למקום התשיעי במצעד הסינגלים בדרום קוריאה. באמצע 2011, מארון 5 החלו לעבוד על אלבום האולפן הרביעי שלהם. אחד מחברי הלהקה, ג'יימס ולנטיין שוחח בריאיון עם בילבורד וחשף את תוכניותיהם להוציא את אלבום האולפן הרביעי שלהם בתחילת 2012. ב-22 במרץ 2012, פרסמה הלהקה סרטון יוטיוב ובו מספר סצנות המראות את הלהקה באולפן, ומקליטה את האלבום. ב-26 ביוני 2012, האלבום יצא בשם, Overexposed. אדם לוין כתב יחד את השיר "Love Somebody" עם 3OH!3 הזמר נתנאל מוטה, נואל זנקנלה ראיין טדר הסולן של ואן ריפאבליק, ראיין טדר. השניים האחרונים הפיקו אותו וסיפקו גם תכנות ומפתחות. טדר וזנקנלה גם כתבו והפיקו יחד שיר נוסף, "Lucky Strike". השיר עצמו הונדס על ידי סמית' קרלסון באולפני הפטריוט בדנבר ונוח "תיבת הדואר" פאסובוי באולפני קונוויי בלוס אנג'לס; אריק איילנדס שימש כעוזר ההנדסה. סרבן ג'ניה ערבב את השיר באולפני Mixstar בחוף וירג'יניה. ג'ון הנס שימש כמהנדס לתמהיל ואילו פיל סייפורד כעוזר ערבוב. הווידאו קליפ של השיר צולם ב-16 בינואר 2013 והופץ דרך VEVO ב-21 במאי. הקליפ בוים על ידי ריץ 'לי. הקליפ מציג את אדם לוין ואמילי ראטקובסקי כשני אוהבים, כאשר חברי הלהקה מכוסים כולם בצבע אפור. לוין מצייר את עצמו בהתחלה מרקע בצבע לבן טהור ולאורך הקליפ דומותו מופיעה וראטויובסקי לפניו. הסצנות האחרונות מציגות את כלי הנגינה של חבר הלהקה כשהם מכוסים צבע ומנגנים, ילדה רוקדת בפיתוי ולוין ואהבתו מעניינות בחיבוק נלהב - והכל מכוסה בצבע אפור. בסצנה האחרונה, לוין הופך את מה שעשה, מסיר את כל הצבע מהזירה ולא משאיר אחריו זכר. עם הוצאתו של Overexposed, ועקב הורדות דיגיטליות רבות, "Love Somebody" עלה לראשונה בתרשים הבינלאומי של גאון דרום קוריאה במספר שמונה ב־24 ביוני 2012, עם מכירות של 35,892 עותקים דיגיטליים. בשבוע שלאחר מכן הוא נפל למספר 15 ומכר 16,752 עותקים נוספים. נשאר על 100 הראשונים של התרשים במשך שמונה שבועות. השיר עלה לראשונה במספר 54 ב-בילבורד הוט 100, והגיע למקום מספר 10, והפך את אלבום האולפן הראשון של Overexposed Maroon 5 שהפיק ארבעה סינגלים טופ Top. החל מיוני 2014, השיר מכר 1,694,000 עותקים בארצות הברית. סרטון השיר "Love Somebody" באתר יוטיוב Wood, Mikael (10 בספטמבר 2014). "Maroon 5 takes 'V' to No. 1 on Billboard 200 album chart". Los Angeles Times. נבדק ב-30 באוקטובר 2015. {{cite news}}: (עזרה)
טופרכיה

טופרכיה (ביוונית: τοπαρχία, "מקום"), הוא מונח יווני למחוז. הוא החל כמונח למושל מחוז והושלך בהמשך על הטריטוריה עצמה בה הפעיל הטופארך (τοπάρχης, טופארכס) את סמכותו. בתקופה הביזנטית המונח התגלגל לשליטים עצמאיים או עצמאיים למחצה בפריפריה של העולם הביזנטי. מקורו של המונח בתקופות ההלניסטיות, כאשר טופוס (τόπος, "מקום") הוקמה כיחידה מנהלית, במצרים התלמיית. המונח רווח גם בקרב הסלווקים והאטלידים, אך במידה פחותה בהשוואה למצרים.‏ הטופוסים התלמיים כללו מספר כפרים (komai ברבים Komē) תחת טופארכיה שהיוותה מחלקת משנה של הנומוס, אשר מנוהלת על ידי אסטרטג (strategos). במצרים התלמית, הטופרכיות היו בדרך כלל מצריות, והיו אחראיות על מינהל ועל גביית מיסים, ממש כמו הנומארכים ביחס לנומוסים, והקומארכיות ביחס ל-Komē. בתקופה ההלניסטית היו באזור ארץ ישראל הטופרכיות: Gaulanitis (הגולן), Galilaia (הגליל), Samaraia (השומרון), Judaia (יהודה), Peraia (פראיה) וIdumaia (אדום)‏. המונח נשאר בשימוש גם בזמן האימפריה הרומית, עבור מושל מחוז באזורים אלו. [1]
אריוס (פילוסוף)

אריוס (ביוונית: Ἄρειος) או אריוס דידימוס היה פילוסוף אלכסנדרוני מהאסכולות הפיתגוראית או הסטואית, שחי במאה ה-1 לפנה"ס. במשך תקופה מסוימת הוא היה "הפילוסוף האישי" של הקיסר הרומי אוגוסטוס. אוגוסטוס העריך אותו כל כך, עד שלאחר כיבוש אלכסנדריה הוא הצהיר שהוא חס על העיר בעיקר לטובת אריוס. חוקרים מודרניים חלוקים אם זו באמת הייתה הסיבה שאוגוסטוס חס על העיר, מכיוון שבאותה עת אוגוסטוס טען שהוא גם עושה את זה כדי לכבד את זכרו של אלכסנדר מוקדון, וכמה חוקרים גם מעלים את האפשרות שהוא עשה זאת כדי לשאת חן בעיני האליטה של העיר. אריוס, כמו גם שני בניו, דיוניסיוס וניקנור, לימד פילוסופיה את אוגוסטוס עצמו, ואף התגורר במשך תקופה מסוימת ממש בביתו. הוא נזכר לעיתים קרובות על ידי הפילוסוף תמיסטיוס (אנ') (המאה ה-4), האומר כי אוגוסטוס העריך את אריוס לא פחות ממה שהעריך את מרקוס ויפסניוס אגריפה, שנהוג לחשוב שהיה איש סודו ויד-ימינו של אוגוסטוס (אם כי יש להזכיר שתמיסטיוס כתב ארבע מאות שנה מאוחר יותר). מקורות אחרים מציינים כי הוצעה לו משרת Praefectus Augustalis (מושל) של מצרים, אלא שאריוס דחה את הצעתו של אוגוסטוס לטובת משרה בפרובינקיה סיקיליה, אם כי חוקרים מודרניים מטילים ספק כלשהו לגבי אנקדוטה זו (בעיקר משום שאין דוגמאות נוספות למישהו ש"הוצע" לו תפקיד מאת אוגוסטוס ודחה את הצעתו). הועלתה האפשרות שסיפור זה היה תעמולה ממלכתית שהצדיקה את הדחת אריוס על ידי אוגוסטוס מהפרובינקיה של מצרים והכנסתו של קורנליוס גאלוס לתפקיד פרפקטוס. את מקומו של אריוס כ"פילוסוף האישי" של אוגוסטוס ירש הפילוסוף תאון. מדברי קווינטיליאנוס נראה כי אריוס גם לימד או כתב על רטוריקה. Edward Vernon Arnold, Roman Stoicism: Being Lectures on the History of the Stoic Philosophy, pp. 110-111 המילון לביוגרפיה ומיתולוגיה יוונית ורומית בעריכת ויליאם סמית, עמ' 275, AREIUS or ARIUS פלוטרכוס, חיי אישים, חיי אנטוניוס, פרק 80. דיו קסיוס, היסטוריה רומית, ספר 51, פרק 16, סעיף 4. יוליאנוס הכופר, מכתב 47: לאלכסנדרונים. השוו: סטראבון, גאוגרפיקה, ספר 14, פרק 5, סעיף 4 (עמ' 670). Livia Capponi, Augustan Egypt: The Creation of a Roman Province, pp. 87, 179 ראו גם: Robert Alan Gurval, Actium and Augustus: The Politics and Emotions of Civil War, pp. 70-71 סווטוניוס, חיי שנים-עשר הקיסרים, אוגוסטוס האלוהי, פרק 89. קווינטיליאנוס, תורת הנאום, ספר 2, פרק 15, סעיף 36; ספר 3, פרק 1, סעיף 16. ראו אזכורים נוספים במקורות העתיקים: סנקה, תנחומים למרקיה, 4; קלאודיוס איליאנוס, Varia Historia, ספר 12, פרק 25; סודא, תאון – Suidas, s.v. Θέων.
פרידריך בורגמילר

יוהאן פרידריך פרנץ בורגמילר (בגרמנית: Johann Friedrich Franz Burgmüller;‏ 4 בדצמבר 1806 – 13 בפברואר 1874) היה פסנתרן ומלחין גרמני, שנודע בעיקר בשלושה קבצים של אטיודים לילדים (או "קטעים לימודיים") לפסנתר, בייחוד אופוס 100 שלו, "25 אטיודים קלים ומתקדמים" לתלמידים ברמה בינונית; שני הקבצים האחרים, לתלמידים מתקדמים יותר, היו אופוס 105 ו-109. בורגמילר נולד ברטיסבון (כיום רגנסבורג, גרמניה. אביו, פרידריך אוגוסט בורגמילר, ואחיו הצעיר, נורברט בורגמילר, היו גם הם מלחינים. אמו, תרזה פון זנדט, הייתה פסנתרנית וזמרת. בשנת 1829 עבר לקאסל ללמוד אצל לואי שפור ומוריץ האופטמן. שם הופיע בקונצרט הראשון שלו כפסנתרן, ב-14 בינואר 1830. בשנת 1832 עבר בורגמילר לפריז, שם חי עד מותו. נורברט, אחיו, תכנן להצטרף אליו בפריז, אבל טבע ב-1836 בספא באאכן. בפריז פיתח בורגמילר סגנון הלחנה צרפתי וסגנון נגינה קל, שהיה לסמלו המסחרי. הוא הרבה לכתוב מוזיקת-טרקלין לפסנתר והוציא לאור כמה אלבומים. עוד חיבר אטיודים לפסנתר, שנועדו לילדים. ז'אן קוראלי, הכוריאוגרף של הבלט ז'יזל, רצה להוסיף פה דה דה (מחול שניים) לבלט, וכיון שאי אפשר היה להשיג את מלחין הבלט, אדולף אדם, בחר לצורך זה בסוויטה של בורגמילר בשם "מזכרות מרטיסבון", לעצב ממנה מוזיקה לקטע זה, שכונה "מחול השניים של האיכרים" והיה לחלק ממסורת הביצוע של הבלט. הוא מת בפריז בשנת 1874. מדיה וקבצים בנושא פרידריך בורגמילר בוויקישיתוף פרידריך בורגמילר, במסד הנתונים הקולנועיים IMDb (באנגלית) פרידריך בורגמילר, באתר MusicBrainz (באנגלית) פרידריך בורגמילר, באתר Discogs (באנגלית) חברת נאקסוס, ביוגרפיה קצרה של פרידריך בורגמילר אתר פראבוק, ביוגרפיה ורשימת יצירות של פרידריך בורגמילר Free scores Mutopia Project Link to Recording of the Opus 100 Etudes at the Piano Society Website Description of the Opus 100 Etudes by Noriaki Nomoto (אורכב 27.09.2011 בארכיון Wayback Machine) "Etudes op. 100 von Friedrich Burgmüller, pianoforte Pleyel". YouTube. 7 בדצמבר 2012. נבדק ב-1 ביוני 2013. {{cite web}}: (עזרה) https://archive.org/details/guitarmandolinbi00bone The Guitar and Mandolin, biographies of celebrated players and composers for these instruments, London: Schott and Co., 1914. פיליפ ג'. בון, "הגיטרה והמנדולינה, ביוגרפיות של נגנים ומלחינים ידועי-שם לכלים אלה", לונדון, שוט ושות', 1914] נאקסוס, ביוגרפיה קצרה של פרידריך בורגמילר נאקסוס אתר פראבוק, ביוגרפיה ורשימת יצירות של בורגמילר